
REFERATUL DE APROBARE A PROIECTULUI DE HOTĂRÂRE

privind aprobarea menținerii valabilității tarifelor actualizate aferente serviciului „Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016

1. Descrierea situatiei actuale

Activitatea de semnalizare rutieră este delegată către SC Drumuri Municipale Timişoara SA prin HCLMT nr. 162/10.05.2016. Potrivit Contractului de delegare a gestiunii nr. SC2016-12094/26.05.2016 (art. 6, alin. 2), tarifele se vor actualiza periodic, conform legislaţiei în vigoare.

Tariful mediu  pe oră (prețul  manoperei)  pentru  Contractul  de delegare a gestiunii nr. SC2016-12094/26.05.2016  a fost actualizat tinand  seama de H.G. nr.  846/29.11 .2017, astfel  incepand  cu  01.01.2018 când s-a stabilit salariul de bază minim  brut  pe tara garantat  in plată  ca fiind  1.900 lei  lunar  pentru  un program  complet de lucru de  166,666 ore, in medie pe luna,  in anul 2018. Prin HCL  Timisoara nr.  10 din 30.01.2018 s-a actualizat  tariful mediu pe  ora la valoarea  de 22,80 lei/ora.
Conform O.U.G. nr. 114/ 2018 în perioada 1 ianuarie 2019 - 31  decembrie  2019,  pentru domeniul construcțiilor, salariul de bază minim brut pe țară garantat în plată se stabileste în  bani, fără a include sporuri și alte adaosuri, la suma de 3.000 lei lunar, pentru  un program  normal  de lucru în medie de 167,333 ore pe lună, reprezentând 17,928  lei/ora.

Pentru anul 2020, începând cu data publicării Legii nr. 5/2020 - Legea bugetului de stat pe anul 2020, cota contribuției obligatorii pentru muncă se păstrează la 0,27% (2,25 % x 12 %= 0,27%).

2. Schimbari preconizate și rezultate așteptate

Având în vedere cele de mai sus, se impune menținerea în vigoare a tarifelor așa cum au fost ele actualizate prin actul adițional nr. 3/04.07.2019 - ca urmare a adoptării HCLMT nr. 350/27.06.2019. 
Prin menținerea în continuare a tarifelor actualizate aferente serviciului „Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016, se păstrează alinierea salariilor conform prevederilor legale în vigoare.
3. Alte informatii - Nu este cazul.
4. Concluzii

Urmare celor de mai sus, consider necesară și oportună aprobarea menținerii în continuare a tarifelor actualizate aferente serviciului „Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016.

